PLANINSKO DRUŠTVO CELJE MATICA                                                    CELJE, 24.08.2006

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

N A  D V O J Č K A  K U K  I N  V O G E L

Ž A B I Š K I  K U K,  1844 M,

V SOBOTO, 2. SEPTEMBRA 2006

Z JUŽNEGA GREBENA JULIJCEV,

KI MU NA OSOJNI STRANI PRAVIJO SPODNJE BOHINJSKE GORE,

NA SONČNI STRANI ALP PA PEČI,

SE NA VOGLU V PRIMORSKO SMER ODCEPI SLIKOVITO SLEME.

ŽABIŠKI KUK IN KOBILJA GLAVA STA NA NJEM NAJBOLJ IZRAZITA VRHOVA,

SLEME KOT CELOTA

PA NEDVOUMNO RAZMEJUJE BAŠKO GRAPO OD TOLMINSKE KOTLINE.

NA ROBU KOTLINE LEŽI NAD LEVIM BREGOM TOLMINKE VAS ŽABČE,

KI JE DALA PRAVI PRILASTEK KUKU,

NA KATEREGA VAS VABIMO NA ZANIMIV NEDELJSKI IZLET.

S POSTAJALIŠČA PRI GARAŽNI HIŠI NA CELJSKI GLAZIJI
SE Z NAROČENIM AVTOBUSOM ODPELJEMO OB PETIH ZJUTRAJ, 5.00.

SKOZI ŠKOFJO LOKO SE PO POLJANSKI DOLINI POVZPNEMO NA KLADJE, 787 M,

ODVIJUGAMO V CERKNO IN NATO OB IDRIJCI NAVZDOL.

V BAŠKO GRAPO ZAVIJEMO V BAČI PRI MODREJU, 170 M,

V KNEŠKO GRAPO PA NA KNEŽI, 244 M.

V SLEDNJI GRAPI SE JUTRANJA VOŽNJA PO NEKAJ KILOMETRIH TUDI KONČA, 460 M.

ŽABIŠKI KUK, VOGEL IN RODICA

SO NAJVIŠJI VRHOVI IZ NAŠEGA ŽABJEGA POGLEDA

IN PO BREGEH ŠE OPAZIMO KAKŠNO OSAMLJENO DOMAČIJO KNEŠKIH RAVEN, 736 M.

PRED POL STOLETJA JE TOD ŽIVELO OKOLI 50 LJUDI, DANES PA LE ŠE 14,

KATERIH PREDNIKI SO TO GRAPO NA ROBU JULIJCEV POSELILI PRED 700 LETI.

NAJSTAREJŠE OGNJIŠČE PRI FRANCU, 800 M,

SE V VSEH TEH DOLGIH STOLETJIH NI NIKDAR OHLADILO,

DASI ŠTEVILO SPOMINJA NA ČASE PRVIH NASELJENCEV POD OGLEJSKIMI PATRIARHI.

IZ GRAPE SE MIMO FRANCA POVZPNEMO NA PLANINO POD KUKOM, 1150 M.

OB TEM PRESEKAMO STARO ITALIJANSKO OBMEJNO TOVORNO MULJO POT,

PO KATERI JE DANES OZNAČEN ODSEK EVROPSKE PEŠPOTI E7.

KO SI NATOČIMO VODE PRI MOČILIH, 1250 M,

SE PO NE PRESTRMEM HRBTIŠČU POVZPNEMO NA ŽABIŠKI KUK, 1844 M,

NE DA BI PRI TEM PREVEČ POGREŠALI ZELO OBLEDELE POTNE ZNAKE.

VEZNI GREBENČEK NAM PONUJA NADALJEVANJE POTI NA VOGEL, 1922 M,

KI JE MED SPODNJIMI BOHINJSKIMI GORAMI PRIDOBIL NA VELJAVI,

ODKAR SO POD NJIM ZGRADILI ZNANO SMUČARSKO SREDIŠČE.

NAŠA POT MU POKAŽE HRBET ŽE V VRATCIH, 1725 M,

KI SO JIH MED OBEMA VOJNAMA DOBRO POZNALI TIHOTAPCI.

MI SKOZNJA SESTOPIMO NA PLANINO V PRODIH Z LOVSKO KOČO, 1070 M.

TAM DRUGIČ SEKAMO EVROPSKO PEŠPOT E7,

STO METROV NIŽE PA LEŽI GOZDARSKA KOČA.

DANAŠNJO POTNO ZANKO SKLENEMO V KNEŠKIH RAVNAH, 736 M,

IZ KATERIH NI VEČ DALEČ DO AVTOBUSA V GRAPI, 460 M.

PO OKOLI OSMIH URAH HODA IN KRAJŠEM POSTANKU V DOLINI

SE VRNEMO DOMOV MED DEVETO IN DESETO ZVEČER SKOZI IDRIJO IN LOGATEC,

KER BLIŽNJICE ČEZ PETROVO BRDO NAJBRŽ ŠE NISO USPOSOBILI ZA PROMET.

OPISANA POT JE LAHKA, A DOBRO OBUTEV ZAHTEVA VSEENO.

ZARADI VEDNO KRAJŠEGA DNEVA

IN NEPREDVIDLJIVIH DOGODKOV PA NIČ NE ŠKODI NITI SVETILKA.

OB PRIJAVI V DRUŠTVENI PISARNI V STANETOVI ULICI 20

PLAČAMO 3000 TOLARJEV ZA NAROČENI AVTOBUSNI PREVOZ.

P R I J E T E N  D A N  N A  Ž A B I Š K E M  K U K U

IZLET PREDLAGAL TONE PRIMOŽIČ

